ՋՐՎԵԺ ՀԱՄԱՅՆՔԻ ՂԵԿԱՎԱՐԻ ՈՒՂԵՐՁԸ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

Հայաստան աշխարհի հրաշք փոքրիկներ.
Սրտանց շնորհավորում եմ աշխարհում ամենավառ տոներից մեկի` Երեխաների իրավունքների պաշտպանության միջազգային օրվա կապակցությամբ: Դուք եք հասարակության վաղվա օրը կերտողները, և հանձին Ջրվեժ համայնքի` մեր խնդիրն է ապահովել ձեր առողջ, անհոգ, ուրախ, խենթություններով լի ու երջանիկ մանկությունը:
Թող ձեր կյանքի բոլոր արշալույսները լինեն այսօրվա պես արևաշող և ի լուր աշխարհի ավետեն բարին:
Թող ձեր մանկական խինդով լցվի օդն ու պատրանքի թևով հասնի երկնային անհաս հեռուները, որ կյանքի հեքիաթը լինի հարատև:
Ցանկանում եմ, որ ձեր մանկական անհոգ ու գերող ժպիտի ու լիաթոք բերկրանքի ջերմությամբ վարակվի աշխարհը:
Առանձնահատուկ շնորհավորում եմ նաև ծնողներին, ում ուսերին է դրված մանուկներին ընտանեկան ջերմությամբ շրջապատելու, առողջ հոգով արժանապատիվ սերունդ դաստիարակելու առաքելությունը: Տոնը նաև պարտավորեցնող է, քանզի բոլորինս է արժանի հերթափոխ ապահովելու պատասխանատվությունը:
Կրկին շնորհավորելով լուսապայծառ այս տոնի կապակցությամբ` ցանկանում եմ բոլոր երեխաներին լիարժեք ու երջանիկ մանկություն, ծնողների անսահման սեր ու գորովագթություն, երազանքների իրականացում, անամպ ու խաղաղ երկինք:
Սիրելի՜ փոքրիկներ, ամենանվիրական երազանքները մի օր հաստատապես իրականանալու են ու հավատացեք, որ ձեր մանկության հեքիաթը մի օր դառնալու է իրական: